เจ้าสัวเจริญทุ่มอีก 4 หมื่นล้าน ใช้ทีซีซีแลนด์ สยายปีก เอเชียทีค-เกตเวย์-เซ็นเตอร์พอยท์ - FINNOMENA
เจ้าสัวเจริญทุ่ม 4 หมื่นล้าน ใช้ทีซีซีแลนด์ สยายปีก เอเชียทีค-เกตเวย์-เซ็นเตอร์พอยท์ ภายใน 5-10 ปี บริษัทจะขยายโครงการเป็น 29 โครงการ มูลค่าการลงทุนไม่รวมที่ดินกว่า 4 หมื่นล้านบาท
27 พ.ย. 2559

กลุ่มบริษัท ทีซีซีแลนด์ แอสเสท แอสเสท เวิรด์ จำกัด เปิดเผยว่า ภายใน 5-10 ปี บริษัทจะขยายโครงการเป็น 29 โครงการ มูลค่าการลงทุนไม่รวมที่ดินกว่า 4 หมื่นล้านบาท
โดยปัจจุบันกลุ่มบริษัทมีโครงการภายใต้การบริหารทั้งหมด 8 โครงการ 5 แบรนด์ ได้แก่
โครงการเอเชียทีคเดอะ ริเวอร์ฟร้อนท์
ศูนย์การค้าเกตเวย์ เอกมัย
ศูนย์การค้าพันธุ์ทิพย์ (ประตูน้ำ, งามวงศ์วาน, บางกะปิ, เชียงใหม่)
ศูนย์การค้าเซ็นเตอร์พอยท์ ออฟ สยามแควร์
บ็อกซ์ สเปซ รัชโยธิน
ซึ่งแผนการขยายโครงการต่างๆ มีดังนี้เช่น…
สร้างศูนย์การค้า 30 แห่งทั่วประเทศ ภายใต้แบรนด์ใหม่ ซึ่งจะร่วมมือกับพาร์ทเนอร์สำคัญอย่างบิ๊กซี
เพิ่มศูนย์การค้าเกตเวย์อีก 2 แห่ง คือ พระรามสอง และบางนา
สร้างศูนย์การค้าเซ็นเตอร์พอยท์เฟส 2 เพื่อเป็นแลนด์มาร์คสยามแควร์
พัฒนาที่ดิน 30 ไร่ย่านบางนา เป็นบ็อกซ์ สเปซแห่งใหม่
ขณะที่เอเชียทีคจะบุกไปเปิดทุกหัวเมืองท่องเที่ยวที่มีการแข่งขันไม่สูงนัก เช่น ภูเก็ต เชียงใหม่ หาดใหญ่ พัทยา อุดรธานี
ด้านเงินลงทุนนั้น แบ่งเป็นลงทุนในกรุงเทพและปริมณฑล 2 หมื่นล้านบาท และลงทุนต่างจังหวัด 2 หมื่นล้านบาท
โดยโครงการข้างต้นคาดว่าภายในปี 2570 กลุ่มบริษัทจะมีรายได้ไม่ต่ำกว่า 1 หมื่นล้านบาท จากปี 2559 และคาดว่าใน 5-10 ปีข้างหน้าจะก้าวขึ้นอยู่ในอันดับ 1 ใน 3 ของผู้พัฒนาอสังหาริมทรัพย์เพื่อค้าปลีก จากปัจจุบันอยู่ในอันดับ 4
ที่มา : http://www.prachachat.net/news_detail.php?newsid=1480058465
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: